হরতাল-অবরোধে বিএনপি নেতা কর্মীদের বিরুদ্ধে করা মামলার সংখ্যা ও নিহত বিএনপি নেতাকর্মীদের তালিকা কেন্দ্রে পাঠিয়ে দিয়েছে বরিশাল বিএনপি। ওই তালিকায় নিহত দুই বিএনপি নেতা টিপু সুলতান ও কবির মোল্লার নাম উল্লেখ করা হয়েছে। টিপু সুলতান আগৈলঝড়া উপজেলা ছাত্রদলের যুগ্ম সাধারন সম্পাদক ও কবির হোসেন মোল্লা উপজেলা জাসাসের সাধারণ সম্পাদক। একই সাথে বরিশাল জেলা ও মহানগরের ৫০ হাজার নেতাকির্মীর বিরুদ্ধে ১শ’রও বেশী মামলা দায়ের করা হয়েছে এমনটি উল্লেখ করা হয়েছে।